Source: http://www.radionix.ro/presedintele-klaus-iohannis-cere-interventia-curtii-constitutionale-este-inadmisibil-inacceptabil-un-scandal-csm-a-votat-in-unanimitate-propunerea-de-a-sesiza-ccr-50375/
Timestamp: 2017-11-22 07:06:55+00:00
Document Index: 28408200

Matched Legal Cases: ['CSM ', 'CCR ', 'CSM ', 'CCR\n', 'CCR ', 'CCR ', 'CSM ', 'CSM ', 'CSM ', 'CCR ', 'CSM ', 'CSM ', 'CCR ', 'CSM ', 'CSM ', 'CSM ', 'CCR ', 'CSM ', 'CCR\n', 'CSM ', 'CCR ', 'CSM ', 'CSM ', 'CCR ', 'CSM ', 'Articolul 1', 'articolul 269', 'CCR ', 'CCR ']

Preşedintele Klaus Iohannis cere intervenţia Curţii Constituţionale: Este inadmisibil, inacceptabil, un scandal/ CSM a votat în unanimitate propunerea de a sesiza CCR - Radionix News | Ultimele știri din țară și străinătate
Acasă / Politica / Preşedintele Klaus Iohannis cere intervenţia Curţii Constituţionale: Este inadmisibil, inacceptabil, un scandal/ CSM a votat în unanimitate propunerea de a sesiza CCR
Consiliul Superior al Magistraturii decide dacă atacă la Curtea Constituţională ordonanţa de modificare a codurilor penale, adoptată azi-noapte de Guvern. Preşedintele Klaus Iohannis a declarat, la ieşirea de la şedinţa CSM, că preşedinta Consiliului, Mariana Ghena, e hotărâtă să sesizeze CCR pentru un conflict între instituţii.
UPDATE 10:59 : Iohannis: Magistraţii sunt indignaţi de felul în care guvernul a tratat modificarea Codurilor penale
Justiţia din România este independentă şi magistraţii sunt “indignaţi” de felul în care guvernul a tratat modificarea Codurilor penale, fiind vorba de un conflict “evident”, în care CCR are “libertatea” chiar să anuleze acest act normativ, a declarat miercuri preşedintele Klaus Iohannis.
“Am participat astăzii la şedinţa CSM pe care am condus-o. Prezenţa mea se datoreză faptului că avem o situaţie total neobişnuită. Guvenul a aprobat o Ordonanţă de Urgenţă noaptea, fără ca acest act să fi fost pe ordinea de zi, fără aviz CSM. Am aflat opinia membrilor CSM şi, din punctul meu de vedere, doamna preşedintă a CSM este hotărât să sesizeze CCR pentru un conflict între instituţii. Am constatat că toţi membrii CSM sunt solidari, în consecinţă vor discuta în continuare asupra acestor detalii. Eu plec mulţumit de aici, că am putut să constat o solidaritate în interiorul CSM şi am putut să aflu că practic întreg sistemul este de partea CSM. Justiţia în România este independentă, iar magistraţii sunt indignaţi de felul în care guvernul a a tratat acestă chestiune foarte sensibilă, modifcând Codul noaptea, fără aviz. Acest conflict este evident. Este important în primul rând să vedem că există acest conflict, să fie sesizată CCR, iar CCR are libertatea să ia decizia chiar şi să anuleze acest act normativ”, a comentat preşedintele Klaus Iohannis, după şedinţa CSM.
Intrebat dacă ordonanţele date de guvern sunt cu dedicaţie, preşedintele a răspuns: “Nu vreau să intru în astfel de detalii. Au fost multe luări de poziţie şi multă lume a spus cu punct şi virgulă că sunt acte normative cu dedicaţie, au fost vehiculate nume, însă nu aceasta este problema. Problema este că, în acest fel, cum a procedat guvernul nu se poate proceda într-un stat de drept, or România este şi vrea să rămână un stat de drept. Dacă guvernul nu înţelege acest lucru, atunci se vor face paşii prevăzuţi de consituţie. Eu nu am abandonat absolut deloc ideea că România este şi rămâne un stat de drept. Pentru asta sunt preşedinte şi pentru asta fac acţiunile pe care le voi face în continuare”.
Preşedintele Iohannis a mai spus că, “probabil, guvernul va trebui să explice public” situaţia determinată de aprobarea acestor acte normative.
“Este inadmisibil să tot fugă de presă şi de explicaţii, a fost foarte inadecvat felul în care guvernul a prezentat aseara aceste concluzii si acte normative. La un moment dat va trebui să dea socoteală, să explice românilor de ce a procedat aşa şi nu altfel”, a spus preşedintele.
UPDATE 10:41 : Plenul CSM a decis sesizarea Curţii Constituţionale cu privire la OUG de modificare a codurilor
Plenul CSM a decis sesizarea Curţii Constituţionale a României cu privire la ordonanţa de modificare a codurilor penale, Klaus Iohannis fiind unul dintre cei care au ridicat această problemă în cadrul şedinţei consiliului pe care a prezidat-o.
Preşedintele României a cerut şefului CSM sesizarea CCR în privinţa ordonanţei de urgenţă privind modificarea codurilor penale, ordinea de zi a şedinţei consiliului fiind suplimentată cu un punct care prevede acestă solicitare. În unanimitate, plenul CSM a decis sesizarea Curţii Constituţionale.
“Singura cale pe care nu o accept este să nu facem nimic. Asta nu se poate. Este o ofensă adusă justiţiei şi în acest cadru dumneavoastră, acum în mod exceptional şi cu participarea mea, răspundeţi de independenţa justiţiei şi eu cred că ea a fost încălcată şi este încălcată printr-un astfel de comportament în mod grav. Părerea mea este că trebui luată atitudine nu doar declarative, ci şi institutional. Îmi imaginez că primul pas instituţional este sesizarea CCR. Acest lucru vi-l propun dar nu vreau să vi-l impun. Înţeleg de la doamne preşedinte şi domnul vicepreşedinte că aveţi un singur punct pe ordinea de zi, avizarea actului care a fost deja adoptat. Eu vă propun să completăm ordinea de zi cu un punct care s-ar putea numi decizia privind declaşarea unui conflict constituşional la CCR”, a declarat Klaus Iohannis în şedinţa plenului.
Klaus Iohannis şi-a arătat sprijinul faţă de magistraţi, precizând că îi va susţine în ceea ce priveşte sesizarea CCR. Procurorul general al României, Augustin Lazăr, a declarat că ar putea fi invitat şi Avocatul Poporului “să ia atitudine”, întrucât “a fost foarte activ în ultima perioadă”. În replică, Iohannis a declarat: ” Mă gândesc să-i fac o vizită astăzi, nu mi-e dor de el dar trebuie să-i comunic personal că aşteptăm cu toţi o poziţie din partea lui”.
Punctul privind avizarea ordonanţei de urgenţă privind modificarea codurilor penale a rămas fără obiect întrucând ordonanţa a fost deja aprobată în şedinţa de guvern de marţi seara.
UPDATE 09:52 : Augustin Lazăr: Derapajul constituţional este vădit. Este imperios necesar ca ordonanţa să fie atacată la CCR
Procurorul general al României, Augustin Lazăr, a declarat miercuri la CSM că adoptarea ordonanţei de urgenţă privind modificarea codurilor penale este un derapaj constituţional vădit şi că este necesar ca aceasta să fie atacată la CCR.
“În cursul serii (n.r. marţi) am primit un proiect de ordonanţă de urgenţă pentru a ne pronunţa pe acest proiect şi de asta a fost convocat plenul. Am fost puşi în faţa faptului împlinit. Este o bună provocare pentru autoritatea judecătorească şi aceasta este cea care trebuie să demonstreze acum că are substanţă şi nu poate fi tratată ca o cantitate neglijabilă. Este imperios necesar să fie atacată la CCR pentru că derapajul neconstituţional este vădit”, a declarat Augustin Lazăr la CSM.
UPDATE 09:42 : Preşedintele ÎCCJ: Nu a contat niciodată punctul de vedere al CSM. Asta ar trebui să se schimbe
Preşedintele instanţei supreme, Cristina Tarcea, a declarat miercuri, la sediul CSM, ca reacţie la adoptarea ordonanţelor privind justiţia în şedinţa de marţi seara, că punctul de vedere al consiliului nu a contat niciodată şi că acest lucru ar trebui să se schimbe.
“Ce aş putea să mai comentez acum, când suntem în faţa faptului împlinit…Noi, ca popor, avem o problemă cu valorile morale. Astăzi a fost convocată şedinţa CSM pentru a discuta avizul. Din păcate, ordonanţa a fost adoptată fără aviz. (…) Trebuie să văd cu atenţie care e noua formă, când ma întorc la Curte (ÎCCJ) fac o statistică şi văd impactul. (…) Eu cred că nu a contat niciodată punctul de vedere al CSM, lucru care cred că ar trebui să se schimbe. Un punct de vedere avizat nu îl pot da decât specialiştii”, a declarat preşedintele ÎCCJ înainte de şedinţa CSM.
UPDATE 09:35 : Klaus Iohannis cere sesizarea CCR. Ordinea de zi a CSM, suplimentată
Preşedintele României a cerut şefului CSM sesizarea CCR în privinţa ordonanţei de urgenţă privind modificarea codurilor penale, ordinea de zi a şedinţei consiliului fiind suplimentată cu un punct care prevede această solicitare.
Klaus Iohannis şi-a arătat sprijinul faţă de magistraţi, precizând că îi va susţine în ceea ce priveşte sesizarea CCR. Procurorul general al României, Augustin Lazăr, a declarat că ar putea fi invitat şi Avocatul Poporului “să ia atitudine”, întrucât “a fost foarte activ în ultima perioadă”. În replică, Iohannis a declarat : ” Mă gândesc să-i fac o vizită astăzi, nu mi-e dor de el dar trebuie să-i comunic personal că aşteptăm cu toţi o poziţie din partea lui”.
unctul privind avizarea ordonanţei de urgenţă privind modificarea codurilor penale a rămas fără obiect întrucând ordonanţa a fost deja aprobată în şedinţa de guvern de marţi seara.
UPDATE 09:05 : Preşedintele Klaus Iohannis a ajuns miercuri dimineaţa la sediul CSM, acesta declarând că este “inadmisibil, inacceptabil, un scandal, o bătaie de joc” ca o ordonanţă de urgenţă privind justiţia să fie adoptată de Guvern peste noapte.
“Este inadminisbil, inacceptabil este un scandal, o bătaie de joc. Nu se poate ca Guvernul să adopte noaptea, fără avizul CSM, fără să fie inclusă pe ordinea de zi, o ordonanţă de urgenţă într-un domeniu atât de sensibil cum este Codul Penal şi Codul de Procedură Penală. Această chestiune nu este torelabilă. Pentru a vedea cum vede sistemul de justiţie acestă chestiune am venit astăzi aici”, a declarat preşedintele Klaus Iohannis la CSM.
Şeful statului va prezida şedinţa plenului Consiliului Superior al Magistraturii. Preşedintele CSM a precizat că se iau în calcul soluţii pentru oprirea efectelor ordonanţei de urgenţă.
Ştire 08:43 : Preşedintele Klaus Iohannis participă, miercuri dimineaţa, la şedinţa Consiliului Superior al Magistraturii, după decizia Guvernului de marţi seara privind legile în justiţie.
Klaus Iohannis a transmis marţi, printr-un mesaj pe Facebook că statul de drept a primit ”o lovitură puternică” de la ”adversarii justiţiei”, misiunea sa fiind aceea de a-l restabili.
”Astăzi este o zi de doliu pentru statul de drept. Statul de drept, care a primit o lovitură puternică de la adversarii justiţiei, dreptăţii şi luptei împotriva corupţiei. Guvernul PSD şi ALDE a ignorat visul şi năzuinţele a milioane de români liberi care vor să trăiască într-o ţară eliberată de corupţie. Astăzi, Guvernul PSD şi ALDE a anulat munca a zeci de mii de oameni oneşti şi curajoşi din Justiţia română care au dovedit în ultimii ani că nimeni şi nimic nu este mai presus de lege. Guvernul PSD şi ALDE a anulat eforturile făcute de milioane de români de a face din România o ţară respectată în Europa! De astăzi, recuperarea prejudiciilor devine foarte dificilă”, a comentat el decizia Guvernului de modificare a Codurilor penale.
El a subliniat că votul din decembrie ”nu reprezintă un cec în alb care permite unei majorităţi să poată face orice, de la adoptarea măsurilor populiste care riscă să pună sub semnul întrebării stabilitatea economică în următorii ani, până la călcarea efectivă în picioare a justiţiei şi a statului de drept”.
Ministrul Justiţiei, Florin Iordache, a anunţat că Guvernul a adoptat în şedinţa de marţi seara un proiect de lege privind graţierea şi unul privind modificarea legii 254/2013 privind executarea pedepselor, dar şi o ordonanţă de urgenţă privind modificarea Codurilor penale. Ordonanţa a fost publicată în Monitorul Oficial la ora 1.25. Urmare a deciziei Guvernului, circa 10.000 de oameni au protestat în faţa Guvernului.
Articolul 1 prevede că Legea 286 din 2009 se modifică la alin 3 din articolul 269 cu următorul cuprins: “favorizarea săvârşită de un membru al familiei sau afin până la gradul II nu se pedepseşte”.
Totodată, ordonanţa prevede că “dispoziţiile alin. (1) şi (2) nu se aplică în cazul emiterii, aprobării sau adoptării actelor normative”.
Întrebat dacă se poate înţelege că în cazul în care favorizează un infractor prin emiterea de acte normative faptele vor fi dezincriminate, ministrul Justiţiei, Florin Iordache, a declarat: “Actele..Este preluat acest articol de la conflcitul de interese. Dacă vă uitaţi la conflictul de interese, alineatul 3 a fost preluat şi aici. Altă întrebare.”
Legat de conflictul de interese, noile prevederi arată că “fapta funcţionarului public care, în exercitarea atribuţiilor de serviciu, a îndeplinit un act ori a participat la luarea unei decizii prin care s-a obţinut, direct sau indirect, un folos patrimonial, pentru sine, pentru soţul său, pentru o rudă ori pentru un afin până la gradul II inclusiv sau pentru o altă persoană cu care s-a aflat în raporturi de muncă în ultimii 5 ani sau din partea căreia a beneficiat ori beneficiază de foloase de orice natură, se pedepseşte cu închisoarea de la unu la 5 ani şi interzicerea exercitării dreptului de a ocupa o funcţie publică”.
Actul stabileşte şi punerea în acord a unui articol privind conducerea sub influenţa băuturilor alcoolice cu o decizie a CCR din urmă cu trei ani. Atunci, magistraţii CCR au arătat că alcoolemia nu poate fi stabilită “la momentul prelevării probelor biologice”, aceasta putând fi făcută raportat la momentul săvârşirii faptei.
Anterior Preşedintele CSM: Decizia Guvernului privind ordonanţele s-a luat în mare grabă
Următorul Genk, adversara Astrei Giurgiu în Europa League, a fost eliminată în semifinalele Cupei Belgiei